
ELŐTERJESZTÉS
Mórágy Község Képviselő - testületének 2025. június 16. napján tartandó
rendes/rendkívüli testületi ülésére

	Tárgy:
	[bookmark: _Hlk200629294]A Mórágyi Óvoda magasabb vezetői álláshelyének betöltésére vonatkozó pályázat kiírása

	Előterjesztő:
	Glöckner Henrik polgármester

	Előterjesztést készítette:
	Tenczlingerné Füle Mária jegyzői megbízott

	Előterjesztés száma:
	46. sz.

	Az előterjesztés a jogszabályi feltételeknek megfelel:
	igen

	A döntéshez szükséges többség:
	egyszerű/minősített

	Döntési forma:
	rendelet/határozat (normatív, hatósági, egyéb)

	Az előterjesztést 
	nyílt ülésen kell/zárt ülésen kell/zárt ülésen lehet tárgyalni

	Véleményezésre megkapta:
	Glöckner Henrik polgármester




Tisztelt Képviselő-testület!


Mórágy Község Önkormányzata Képviselő-testülete a 102/2020. (VII.22.) önkormányzati határozatával a Mórágyi Óvoda intézményvezetői feladatai ellátásával 2020. augusztus 15. napjától 2025. augusztus 14. napjáig, határozott időtartamra Bagyomné Hollenbach Anettet bízta meg. Mivel Bagyomné Hollenbach Anett megbízása 2025. augusztus 14-én lejár, ezért a magasabb vezetői megbízásra a pedagógusok életpályájáról szóló 2023. évi LII. törvény 37.§ (1) bekezdése értelmében pályázatot kell kiírni. 

A pályázati eljárásra az alábbi jogszabályok az irányadók:
· a nemzeti köznevelésről szóló 2011. évi CXC. törvény
· Magyarország helyi önkormányzatairól szóló 2011. CLXXXIX. törvény (a továbbiakban: Mötv.)
· a pedagógusok életpályájáról szóló 2023. évi LII. törvény (a továbbiakban: Púétv.)
· a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Korm. rendelet (a továbbiakban: Korm.rendelet)
· a személyügyi központról és a Közszolgálati Személyügyi Szolgáltatási Keretrendszerről, valamint ezzel összefüggésben egyes kormányrendeletek módosításáról szóló 716/2021. (XII. 20.) Korm. rendelet
· Az óvodavezetői megbízás magasabb vezetői megbízás, az Mötv. 42. § 2. pontja értelmében át nem ruházható képviselő-testületi hatáskör.

A Púétv. 37.§ értelmében: „37. § [Pályáztatás]
(1) Nyilvános pályázatot kell kiírni, ha ez a munkáltató, állami fenntartású köznevelési intézmény esetén az igazgató javaslatára a fenntartó döntése alapján a munkakör betöltéséhez szükséges. Igazgatói megbízás nyilvános pályázat alapján adható, kivéve az egyházi és magán fenntartású köznevelési intézmény igazgatóját. Ettől eltérően, a második igazgatói ciklus esetén a pályázat mellőzhető, ha az igazgató ismételt megbízásával a fenntartó és a nevelőtestület egyetért.
(2) Pályázat kiírása esetén csak olyan személyt lehet kinevezni, aki a pályázaton részt vett, a pályázati feltételeknek megfelelt és vele szemben kizárási ok nem áll fenn.
(3) A pályázatot a köznevelési foglalkoztatotti jogviszony létesítésével összefüggő munkáltatói jogkör gyakorlója írja ki.
(4) A pályázatot a kormányzati igazgatásról szóló törvény alapján működő személyügyi központ internetes oldalán közzé lehet tenni.”

A Korm.rendelet 4.§ szerint: „4. § (1) A köznevelési foglalkoztatotti jogviszony létesítésére irányuló pályázati felhívásban meg kell jelölni
a) a munkáltató és a betöltendő munkakör, vezetői megbízás megnevezését,
b) a munkakörbe tartozó, illetve a vezetői megbízással járó lényeges feladatokat,
c) a köznevelési foglalkoztatotti jogviszony, illetve a vezetői megbízás kezdetét és – ha jogszabály vagy a fenntartó döntése előre meghatározza – a jogviszony megszűnésének időpontját,
d) az illetmény és a kapcsolódó juttatások meghatározásának elveit,
e) a munkavégzési hely megjelölését,
f) a pályázat elnyerésének feltételeit,
g) a pályázat részeként benyújtandó iratokat, igazolásokat, továbbá
h) a pályázat benyújtásának feltételeit és elbírálásának határidejét.
(2) A kormányzati igazgatásról szóló 2018. évi CXXV. törvény felhatalmazása alapján a Kormány rendeletében kijelölt személyügyi központ a számára megküldött pályázati felhívást a személyügyi központról és a Közszolgálati Személyügyi Szolgáltatási Keretrendszerről, valamint ezzel összefüggésben egyes kormányrendeletek módosításáról szóló 716/2021. (XII. 20.) Korm. rendelet alapján közzéteszi. Emellett a pályázati felhívást a fenntartó és a munkáltató a honlapján, valamint székhelye és telephelye szerinti településen a helyben szokásos módon közzéteszi.
(3) Ha a (2) bekezdés szerinti közzétételre nem kerül sor, akkor a pályázati felhívást a fenntartó és a munkáltató
a) a honlapján, valamint
b) székhelye és telephelye szerinti településen a helyben szokásos módon
teszi közzé.
(4) A pályázat benyújtásának határideje a pályázati felhívásnak
a) a (2) bekezdés szerint a személyügyi központ honlapján való elsődleges közzétételétől,
b) a (3) bekezdés szerinti közzétételtől
számított tizenöt napnál – a munkáltató vezetésére kiírt pályázat esetén harminc napnál – rövidebb nem lehet.
(5) A pályázónak a pályázathoz csatolnia kell
a) szakmai önéletrajzát,
b) a foglalkoztatás jogszabályban előírt feltételei igazolására szolgáló iratokat,
c) a munkáltató vezetésére kiírt pályázathoz a munkáltató vezetésére, fejlesztésére vonatkozó programját.
(6) Az igazgatói, főigazgatói pályázati eljárás előkészítésével összefüggő feladatokat – ide nem értve a pályázati feltételek meghatározását.”

A Púétv. 73.§ szerint: „73. § [Vezetői megbízás]
(1) A vezetői megbízás ellátása a kinevezés szerinti munkakör mellett vezető beosztásra történő megbízással történik. Intézményvezetői feladatot az igazgató, többcélú köznevelési intézményben a főigazgató (a továbbiakban együtt: igazgató) láthat el. A többcélú köznevelési intézmény szervezeti és szakmai tekintetben önálló intézményegységét intézményegység-vezető vezeti. A Kormány rendelete határozza meg az igazgató (főigazgató) helyettese, valamint az egyéb vezetői megbízások körét, továbbá a megbízás feltételeit.
(2) Nevelési-oktatási intézményben igazgatói megbízás felsőfokú végzettséggel, pedagógus szakképzettséggel rendelkező és a Kormány rendeletében meghatározott egyéb feltételnek megfelelő személynek adható. Ha a nevelési-oktatási intézményben az óvodai nevelés, iskolai nevelés és oktatás kizárólag nemzetiségi nyelven folyik, vagy a tanulók több mint fele kétnyelvű nemzetiségi iskolai nevelésben-oktatásban vesz részt, igazgatói megbízást az kaphat, aki a nemzetiségi óvodai nevelésben, iskolai nevelésben-oktatásban pedagógus-munkakört tölthet be. Azonos feltételek esetén előnyben kell részesíteni azt, aki a nemzetiséghez tartozik.
(3) A vezetői megbízás állami vagy önkormányzati fenntartású munkáltató esetén legfeljebb öt évig terjedő határozott időre szól, egyéb esetben a vezetői megbízás időtartamát a fenntartó határozza meg. A jogszabály vagy munkáltatói döntés alapján határozott időre adott vezetői megbízás vagy kinevezés lejárati időpontját akkor is úgy kell meghatározni, hogy az a július 1-jétől augusztus 15-ig terjedő időszakra essen, ha ezáltal a megbízás öt évnél legfeljebb hat hónappal korábban vagy később járna le…
(13) A köznevelési igazgatói megbízással és annak visszavonásával kapcsolatos munkáltatói jogkört
a) a tankerületi központ szervezeti egységeként működő köznevelési intézmény igazgatója vonatkozásában a tankerületi igazgató javaslatára a köznevelésért felelős miniszter,
b) a települési, valamint a nemzetiségi önkormányzat által fenntartott köznevelési intézmény igazgatója tekintetében a Magyarország helyi önkormányzatairól szóló vagy a nemzetiségek jogairól szóló törvényben meghatározott személy vagy testület,
c) az a)–b) pontba nem tartozó esetekben köznevelésért felelős miniszter egyetértésével a köznevelési intézmény fenntartója
gyakorolja….
(15) A köznevelési intézmény igazgatója felett az egyéb munkáltatói jogokat a fenntartó gyakorolja.”

Javaslat az intézményvezetői pályázási eljárás ütemezésére:

	határidő 
	tennivaló 

	2025. június 16. 
	A Képviselő-testület kiírja a magasabb vezetői pályázatot. 

	2025. június 16. 
	A pályázat felkerül a KÖZSZOLGÁLLÁS honlapjára, valamint az önkormányzat honlapjára. 

	2025. július 20.
	Vezetői pályázat benyújtási határideje 

	2025. július 25. 
	A véleményező bizottság kialakítja a pályázatokról a véleményét. 

	2025. augusztus 10. 
	A képviselő-testület dönt a magasabb vezetői pályázatról.




Kérem a Tisztelt Képviselő-testületet, hogy az előterjesztést megvitatni, és a határozati javaslatot elfogadni szíveskedjenek!

Határozati javaslat:

Mórágy Község Önkormányzatának Képviselő-testülete pályázatot ír ki a Mórágyi Óvoda intézmény igazgatói állására 2025. augusztus 15. napjától 2030. augusztus 14. napjáig. A pályázati feltételeket a jelen határozat melléklete szerint határozza meg. 

Felkéri a jegyzőt, hogy a jelen határozat mellékletében meghatározott tartalommal gondoskodjon a pályázat kiírásáról és előkészítéséről. 

A képviselő-testület a magasabb vezetői pályázatok véleményezésével az Ügyrendi Bizottságot bízza meg.

Határidő: azonnal, illetve a jogszabály szerinti ütemezésben 
Felelős: Tenczlingerné Füle Mária jegyzői megbízott



Mórágy 2025. június 12.


Glöckner Henrik sk.
                  polgármester























határozat melléklete

Mórágy Község Önkormányzata Képviselő-testülete
[bookmark: _Hlk155349616]a pedagógusok életpályájáról szóló 2023. évi LII. torvény 37. §alapján
 pályázatot hirdet
a Mórágyi Óvoda igazgatói (magasabb vezetői) beosztás ellátására

A köznevelési jogviszony időtartama: határozatlan idejű köznevelési jogviszony 

Foglalkoztatás jel1ege: teljes munkaidő

A köznevelési munkakör: óvodapedagógus

A vezetői (igazgatói) megbízás időtartama:
A magasabb vezetői megbízás határozott időre, öt évre, 2025. augusztus 15. napjától 2030. augusztus 14. napjáig szól.

A munkavégzés helye:
7165 Mórágy, Petőfi utca 68.

A beosztáshoz tartozó, illetve a vezetői megbízással járó lényeges feladatok:
Az intézmény tevékenységi körébe tartozó feladatok vezetői irányítása, különös tekintettel a nemzeti köznevelésről szóló 2011. évi CXC. törvényben, valamint a pedagógusok életpályájáról szóló 2023. évi LII. törvényben foglaltakra. Az intézmény szakszerű és törvényes működtetése; a pedagógiai munka szervezése, irányítása, ellenőrzése, a pedagógiai program megvalósításának biztosítása; a pénzeszközökkel való ésszerű, célszerű és takarékos gazdálkodás, intézményi költségvetés betartása; az óvodáskorú gyermekek óvodai nevelésének megszervezése; az intézmény alkalmazottai felett a munkáltatói jogkör gyakorlása; kapcsolattartás a fenntartóval.
A köznevelési intézmény igazgatója
a) felel az intézmény szakszerű és törvényes működéséért, fenntartó által rendelkezésre bocsátott eszközök tőle elvárható gondossággal való kezeléséért, az intézmény gazdálkodásáért,
b) gyakorolja a munkáltatói jogokat a köznevelési intézményben foglalkoztatottak felett,
c) dönt az intézmény működésével kapcsolatban minden olyan ügyben, amelyet végrehajtási jogszabály, köznevelési foglalkoztatotti jogviszonyra vonatkozó szabály nem utal más hatáskörébe,
d) felelős az intézményi szabályzatok elkészítéséért,
e) képviseli az intézményt.

Illetmények és juttatások:
Az illetmény megállapítására és a juttatásokra a pedagógusok életpályájáról szóló 2023. évi LII. törvény, valamint a pedagógusok új életpályájáról szóló 2023. évi LII. törvény végrehajtásáról szóló 401/2023. (VIII. 30.) Korm. rendelet szerinti rendelkezések az irányadóak.

Pályázati fe1téte1ek:
· Főiskola, óvodapedagógus szakképzettség, 
· pedagógus szakvizsga keretében szerzett intézményvezetői szakképzettség, 
· legalább négy év pedagógus-munkakörben, vagy heti tíz foglalkozás megtartására vonatkozó óraadói megbízás ellátása során szerzett szakmai gyakorlat, 
· az intézményben pedagógus-munkakörben fennálló, határozatlan időre, teljes munkaidőre szóló alkalmazás vagy a pályázó a megbízással egyidejűleg pedagógus-munkakörben történő, teljes munkaidőben határozatlan időre kinevezhető, 
· német nemzetiségi óvodapedagógus végzettség,
· büntetlen előélet, cselekvőképesség, illetve a pályázó nem állhat köznevelési intézményben végezhető tevékenység folytatását kizáró foglalkozástól eltiltás hatálya alatt. 

A pályázat részeként benyújtandó iratok, igazolások:
· motivációs levél,
· szakmai önéletrajz,
· az intézmény vezetésére vonatkozó program (vezetési program),
· az iskolai végzettséget, szakképzettséget, pedagógus-szakvizsga keretében szerzett intézményvezetői szakképzettséget tanúsító okirat másolata,
· a szakmai gyakorlat igazolása,
· 30 napnál nem régebbi hatósági erkölcsi bizonyítvány, amely igazolja a büntetlen előéletet és azt, hogy a pályázó nem áll köznevelési intézményben végezhető tevékenység folytatását kizáró foglalkozástól eltiltás hatálya alatt,
· nyilatkozat arról, hogy a pályázó cselekvőképessége nem korlátozott,
· nyilatkozat arról, hogy a pályázó a pályázati anyagában foglalt személyes adatainak a pályázati eljárással összefüggésben szükséges kezeléséhez, továbbításához hozzájárul,
· nyilatkozat arról, hogy a pályázó hozzájárul a jogszabályban meghatározott véleményezők részére a pályázati anyaga tartalmának megismeréséhez,
· nyilatkozat arról, hogy a pályázó a jogszabályban előírt vagyonnyilatkozat-tételi kötelezettséget vállalja,
· nyilatkozat arról, hogy a pályázat elbírálására vonatkozó előterjesztést a képviselő-testület nyilvános vagy zárt ülés keretében tárgyalja,
· [bookmark: _GoBack]nyilatkozat, hogy a pályázóval szemben a pedagógusok életpályájáról szóló 2023. évi LII. törvény 74. § szerinti összeférhetetlenség nem áll fenn.

A pályázat benyújtásának határideje:
A kozszolgallas.ksz.gov.hu oldalon történő közzétételétől számított 30 nap.

A pályázat benyújtásának formája:
Írásban, zárt borítékban, 1 eredeti példányban.

A pályázat benyújtásának módja:
· [bookmark: _Hlk107833990]Postai úton, a pályázatnak Mórágy Község Önkormányzata címére történő megküldésével (7165 Mórágy, Alkotmány utca 3.) Kérjük a borítékon feltüntetni a pályázati adatbázisban szereplő azonosító számot......../2025., valamint „Pályázat a Mórágyi Óvoda igazgatói álláshelyére” vagy
· Személyesen: Glöckner Henrik polgármesternek címezve (7165 Mórágy, Alkotmány utca 3.) Kérjük a borítékon feltüntetni a pályázati adatbázisban szereplő azonosító számot......../2025., valamint „Pályázat a Mórágyi Óvoda igazgatói álláshelyére”

A pályázat elbírálásának rendje, módja:
A pályázat csak akkor érvényes, ha a pályázati felhívásban feltüntetett valamennyi formai és tartalmi feltételnek megfelel.

A pályázatokat a fenntartói előkészítő bizottság véleményezi, ennek keretében a pályázókat a pályázati határidő lejártát követő 10 napon belül meghallgatja. Az előkészítő bizottság véleménye alapján az érvényes pályázatokat Mórágy Község Önkormányzatának Képviselő-testülete bírálja el, és dönt a magasabb vezetői, igazgatói megbízásról.

A pályázat elbírálásának határideje:
A pályázatot a véleményezési határidő lejártát követő első rendes ülésén bírálja el a Képviselő-testület (várhatóan: augusztus)

A munkakör betölthetőségének időpontja:
A munkakör legkorábban 2025. augusztus 15. napjától tölthető be.

A pályázati kiírás közzétételének helye:
kozszolgallas.ksz.gov.hu valamint www.moragy.hu

7165 Mórágy, Alkotmány utca 3.. Telefon: 74/493-043; Telefax: 74/591-034
Internet: www.moragy.hu, e-mail: onkormmoragy@gmail.com

